Feng Syui

Feng Syui () merupakan sistem estetika Cina kuno yang dipercayai menggunakan hukum-hukum samawi (astronomi) dan bumi (geografi) untuk membantu para penghuni sesebuah lokasi atau kediaman memperbaiki hidup secara menerima aliran qi positif. Sebarang tapak yang dianggap penuh tuah ditentukan (bergantung kepada jenis ilmu yang diamalkan) melalui rujukan kepada ciri persekitaran setempat seperti jasad air (sungai, tasik dan sebagainya) mahupun arah ditunjukkan bintang atau pun kompas.

Nama asal ilmu ini ialah Kan Yu (). Perkataan 'feng shui' yang lebih diketahui umum secara harfiahnya diterjemah bermaksud "angin air"; istilah ini dipetik dari satu rangkap dalam buku Zangshu (bahasa Cina: a.t , a.r , p Zàngshū) yang dikarang oleh Guo Pu ketika zaman Dinasti Jin:
「氣乘風則散，界水則止」- qì chéngfēng zé sǎn, jiè shuǐ zé zhǐ

[Qi (udara) menaiki angin lalu menyerak, tetapi disimpan apabila ditemukan air.]

Ramai pengikut moden mengakui bahawa feng syui ialah amalan menyusun benda (seperti perabot) untuk membantu kita mencapai matlamat. Jika diikutkan secara lebih tradisi, feng syui adalah penting dalam pemilihan tempat tinggal, tempat persemadian dan perancangan pertanian.

 Peralatan dan teknik awal 

Sejarah feng shui wujud sejak lebih 3,500 tahun dahuluAihe Wang. Cosmology and Political Culture in Early China. 2000:55 sebelum terciptanya kompas magnetik. Asal-usulnya berakar-umbikan ilmu astronomi.Feng Shi. Zhongguo zhaoqi xingxiangtu yanjiu. Zhiran kexueshi yanjiu, 2 (1990). Sesetengah teknik terkini dikenal pasti berasal dari zaman Neolitik China,Aihe Wang. Cosmology and Political Culture in Early China. 2000:54-55 sementara yang lain diperkenalkan lebih lanjut (terutamanya Dinasti-dinasti Han, Tang, Song, dan Ming).Cheng Jian Jun and Adriana Fernandes-Gonçalves. Chinese Feng Shui Compass: Step by Step Guide. 1998:21

Sejarah astronomi Feng Shui terbukti melalui perkembangan peralatan dan jurus. Menurut catatan Zhouli, perkakas Feng Shui terawal mungkin sekali berbentuk gnomon. Masyarakat Cina memerhati bintang keliling kutub untuk menentukan paksi utara selatan bagi sesebuah penempatan. Teknik ini menerangkan sebab istana dinasti Shang di Xiaotun terletak 10° ke timur dari utara wajar. Adakalanya, seperti mengikut pemerhatian Paul Wheatley,The Pivot of the Four Quarters (1971:46) mereka membelah sudut antara arah matahari terbit dan terbenam untuk mencari arah utara. Teknik ini memastikan penyebarisan tembok-tembok istana Shang lebih terperinci di Yanshi dan Zhengzhou. Upacara penggunaan peralatan feng shui memerlukan peniliknya untuk mengkaji fenomena langit semasa untuk menyesuaikan peralatan dan mengubah kedudukan mengikut peralatan. Mark Edward Lewis (2006). The Construction of Space in Early China. p. 275 

Salah sejenis peralatan terawal pernah dipakai untuk tujuan feng shui termasuk astrolab liuren atau shi, yang terdiri daripada papan dwimuka bersampang yang ditandai garis nampak astronomi. Contoh-contoh terawal astrolab liuren telah digali keluar dari makam yang bertarikh antara 278 BCE dan 209 BCE. Di samping penilikan bagi Da Liu RenMarc Kalinowski (1996). "The Use of the Twenty-eight Xiu as a Day-Count in Early China." Chinese Science 13 (1996): 55–81., papan-papan ini sering digunakan untuk mencartakan pergerakan Taiyi melalui sembilan istana.Yin Difei. "Xi-Han Ruyinhou mu chutu de zhanpan he tianwen yiqi." Kaogu 1978.5, 338-43; Yan Dunjie, "Guanyu Xi-Han chuqi de shipan he zhanpan." Kaogu 1978.5, 334-37. Penandaan pada liuren/shi dan kompas magnetik terawal amat seiras.Marc Kalinowski. 'The Xingde Texts from Mawangdui.' Early China. 23-24 (1998-99):125-202.

Kompas magnetik dicipta untuk Feng ShuiWallace H. Campbell. Earth Magnetism: A Guided Tour Through Magnetic Fields. Academic Press, 2001. dan masih dipakai kini. Peralatan Feng Shui tradisional terdiri daripada Luopan atau camca arah selatan (zhinan zhen), tetapi kompas biasa juga boleh dipakai. Pembaris Feng Shui juga digunakan.

 Teori asas 
Matlamat amalan feng shui masa kini adalah memilih lokasi persekitaran binaan manusia di kawasan yang qinya bagus, mengikut kedudukan dan paksi masa. Sesetengah kawasan kurang sesuai diduduki manusia, oleh itu harus dibiarkan kekal.

 Takrif pengelasan 
Feng sui melihat nasib baik dan buruk sebagai unsur yang nyata dan boleh diurus melalui peraturan yang boleh diramal dan konsisten. Ini melibatkan pengurusan qi, sejenis "tenaga" kosmik yang dibayangkan. Dengan menyelaraskan persekitaran tempatan untuk memaksimumkan qi yang baik, seseorang boleh mengoptimumkan nasib baik mereka. Feng sui berpendapat bahawa persekitaran luaran seseorang boleh mempengaruhi keadaan dalaman individu. Matlamat amalan ini ialah untuk mencapai "lokasi sempurna", iaitu suatu tempat dan paksi masa yang boleh membantu seseorang mencapai keadaan shū fú () atau keharmonian dengan alam semesta.

Feng sui tradisional secara asasnya ialah satu bentuk pemujaan nenek moyang. Popular dalam kalangan masyarakat petani selama berabad-abad, ia dibina atas kepercayaan bahawa roh nenek moyang dan kuasa tidak kelihatan lain, baik peribadi mahupun impersonal, mempengaruhi dunia material, dan kuasa-kuasa ini perlu ditenangkan melalui upacara dan tempat pengebumian yang sesuai. Dengan bayaran, seorang pakar feng syui akan mengenal pasti lokasi yang sesuai untuk hidup dan mati bagi mencapai shū fú. Nilai asas utama ialah kejayaan material bagi yang hidup.

Menurut Stuart Vyse, feng sui ialah "satu kepercayaan karut yang sangat popular". Kerajaan China (PRC) juga melabelkannya sebagai satu bentuk tahyul. Feng sui diklasifikasikan sebagai psedusains kerana ia mempamerkan beberapa aspek klasik psedusains seperti membuat dakwaan mengenai cara dunia berfungsi yang tidak dapat diuji melalui kaedah saintifik. Ia telah dikenalpasti sebagai bukan sains dan psedusains oleh ahli sains dan ahli falsafah, dan digambarkan sebagai contoh paradigma psedusains.

 Qi 
Perkataan qi agak sukar diterjemah, oleh itu selalu dibiarkan tanpa terjemahan. Dalam seni bela diri, qi bermaksud tenaga batin atau zahir. Pemahaman qi dari segi Feng Shui merangkumi orientasi sesebuah struktur, usianya, dan interaksi dengan persekitaran termasuk mikroiklim setempat, kecerunan tanah, tumbuh-tumbuhan, dan mutu tanih. Kitab Pengebumian menyatakan bahawa pengebumian mengambil kesempatan terhadap "qi penting". Matlamat feng syui ialah untuk mengambil manfaat daripada qi penting melalui penempatan kubur dan struktur yang sesuai.

Menurut penyelidik bernama Stephen L. Field, salah satu kegunaan Luopan ialah mengesan aliran qi. Field memandang feng shui sebagai suatu bentuk penilikan yang mengkaji mutu persekitaran setempat dan kesan cuaca angkasa, lalu mencipta istilah qimancy bagi konsep ini.Stephen L. Field (1998). Qimancy: The Art and Science of Fengshui.  

Profesor Max Knoll meluahkan pandangannya ketika berkuliah pada tahun 1951, bahawa qi ialah suatu bentuk sinaran suria.Max Knoll. "Transformations of Science in Our Age." In Joseph Campbell (ed.). Man and Time. Princeton UP, 1957, 264-306. Kompas mencerminkan kegeomagnetan setempat yang merangkumi arus teraruh geomagnet yang disebabkan cuaca angkasa.Lui, A.T.Y., Y. Zheng, Y. Zhang, H. Rème, M.W. Dunlop, G. Gustafsson, S.B. Mende, C. Mouikis, and L.M. Kistler, Cluster observation of plasma flow reversal in the magnetotail during a substorm, Ann. Geophys., 24, 2005-2013, 2006 

Kepercayaan dari Zaman Axial, termasuklah feng shui, menegaskan bahawa kehidupan di Bumi dipengaruhi angkasa. Nampaknya tidak masuk akal bagi ramai orang, tetapi cuaca angkasa memang wujud dan boleh membawa kesan mendalam kepada teknologi (GPS, grid kuasa, talian paip, sistem komunikasi dan pelayaran, sistem pemantauan), dan kemampuan penyesuaian diri dalam haiwan.Moore, F. R. 1975. Influence of solar and geomagnetic stimuli on the migratory orientation of Herring Gull chicks. Auk 92:655-664.Moore, F. R. 1977. Geomagnetic disturbance and the orientation of nocturnally migrating birds. Science 196:684-686.Thomas Alerstam. Bird Migration Across a Strong Magnetic Anomaly. J. exp. Bml. 130, 63-86 (1987) Adanya bukti bahawa kadar bunuh diri di Kirovsk, Rusia, naik turun mengikut medan geomagnet.Catherine Brahic. Does the Earth's magnetic field cause suicides? New Scientist.com New Service, 24 April 2008 Saintis atmosfera pula berpendapat cuaca angkasa mempengaruhi perubahan pasaran saham.L.Pustil’nik, G. Yom Din, Influence of solar activity on the state of the wheat market in medieval England, Solar Physics. 223, 335–356, 2004.L. Pustil’nik, G. Yom Din, Space climate manifestation in Earth prices – from Medieval England up to Modern U.S.A., Solar Physics, 224, 473–481, 2004.

Mengikut tafsiran Zaman Baru mengenai Feng Shui, "qi" sering disamakan dengan "tenaga" (adakalanya kesanggupan dan inisiatif, lebih difahami sebagai "daya hidup").

 Lima unsur utama (wu xing) 
Penelitian feng shui sesuatu kawasan turut ditentukan beberapa unsur atau elemen alam yang dipecayai sebagai asas (wǔxíng):
 Kayu (): mewakili pertumbuhan dan daya kreatif, mendorong pertumbuhan pribadi dan meningkat rasa intuisi.
 Tanah (): membantu menumbuh dan menstabilkan. Unsur ini adalah yang paling damai, menenangkan, dan stabil.
 Logam (): berhubungan dengan kekuatan mental dan ketajaman. Ia juga dipercayai mempengaruhi kecerdasan.
 Api (): merupakan unsur yang merubah dan mengembangkan. Ia merupakan unsur feng shui yang paling stabil.
 Air (): bertindak sebagai unsur yang melepaskan dan membaharu. Unsur ini turut dikaitkan dengan kejelasan, relaksasi, inspirasi dan kerelaan diri.

 Polariti 
Polariti dalam feng sui dinyatakan melalui teori yin dan yang. Ia terdiri daripada dua bahagian: satu mencipta daya, dan satu lagi menerima daya tersebut. Perkembangan teori ini dan yang berkaitan, teori lima unsur juga dikaitkan dengan pemerhatian astronomi terhadap bintik matahari.

Lima Unsur atau Daya (wu xing), iaitu logam, tanah, api, air, dan kayu mula-mula disebut dalam kesusasteraan Cina dalam bab klasik Kitab Sejarah. Ia memainkan peranan penting dalam pemikiran Cina: ‘unsur’ tidak merujuk secara literal kepada bahan itu, tetapi kepada daya yang penting bagi kehidupan manusia. Tanah berperanan sebagai penimbal atau keseimbangan apabila polariti saling meneutralkan. Jika matlamat perubatan Cina ialah mengimbangi yin dan yang dalam tubuh, maka matlamat feng sui pula ialah menyelaraskan kota, tempat, bangunan atau objek dengan medan daya yin-yang.

 Bagua (lapan trigram) 
Lapan diagram yang dikenali sebagai bagua memainkan peranan besar dalam feng sui, dan wujud lebih awal daripada sebutan mereka dalam I Ching. Carta Sungai Luo dibangunkan terlebih dahulu, dan kadangkala dikaitkan dengan susunan Bagua Langit Akhir. Ini dan Carta Sungai Kuning (Hetu, kadangkala dikaitkan dengan Bagua Langit Awal) berkait dengan peristiwa astronomi pada milenium keenam SM, dan dengan Kalendar Kura-kura dari zaman Maharaja Yao. Kalendar Kura-kura Yao (ditemui dalam bahagian Yaodian dalam Shangshu atau Kitab Dokumen) bertarikh sekitar 2300 SM, lebih atau kurang 250 tahun.

Dalam Yaodian, arah mata angin ditentukan oleh bintang penanda bagi mega-konstelasi dikenali sebagai Empat Haiwan Langit:
 Timur: Naga Biru (Equinoks musim bunga): Niao (Burung ), α Scorpionis
 Selatan: Burung Merah Menyala (Solstis musim panas): Huo (Api ), α Hydrae
 Barat: Harimau Putih (Equinoks musim luruh): Mǎo (Rambut ), η Tauri (iaitu Pleiades)
 Utara: Kura-Kura Hitam (Solstis musim sejuk): Xū (Kekosongan ), α Aquarii, β Aquarii

Diagram ini juga dikaitkan dengan kaedah ramalan sifang (empat arah) yang digunakan semasa dinasti Shang. Namun, sifang itu sendiri jauh lebih tua. Ia digunakan di Niuheliang dan berperanan besar dalam astronomi budaya Hongshan. Kawasan inilah juga yang dikaitkan dengan Maharaja Kuning (Huangdi) yang dikatakan telah mencipta sudu penunjuk arah selatan (lihat kompas).

Sejarah

Asal usul
Budaya Yangshao dan Hongshan memberikan bukti terawal mengenai penggunaan feng syui. Sebelum penciptaan kompas magnetik, feng syui bergantung kepada astronomi Cina untuk mencari hubungan antara manusia dan alam semesta. Pada tahun 4000 SM, pintu kediaman di Banpo diselaraskan dengan asterisma Yingshi sejurus selepas solstis musim sejuk yang menyelaraskan rumah-rumah untuk menerima tenaga suria. Semasa zaman Dinasti Zhou, Yingshi dikenali sebagai Ding dan digunakan untuk menentukan masa yang sesuai untuk membina ibu kota, menurut Shijing. Tapak lewat Yangshao di Dadiwan (kira-kira 3500–3000 SM) merangkumi bangunan seperti istana (F901) di tengahnya. Bangunan ini menghadap ke selatan dan bersempadan dengan dataran besar. Ia terletak di atas paksi utara–selatan bersama satu lagi bangunan yang kelihatan digunakan untuk aktiviti komuniti. Komuniti serantau mungkin telah menggunakan kompleks ini.

Sebuah kubur di Puyang (sekitar 4000 SM) mengandungi mozek peta bintang Cina mengenai asterisma Naga dan Harimau serta Beidou (Biduk Besar) yang berorientasi sepanjang paksi utara–selatan. Kehadiran bentuk bulat dan segi empat dalam kubur Puyang, di pusat upacara Hongshan dan di penempatan lewat Longshan di Lutaigang, menunjukkan bahawa kosmografi gaitian (langit bulat, bumi segi empat) telah wujud dalam masyarakat Cina jauh sebelum ia muncul dalam Zhoubi Suanjing.

Kosmografi yang menyerupai peranti dan formula feng sui moden muncul pada sekeping jed yang ditemui di Hanshan dan bertarikh sekitar 3000 SM. Ahli arkeologi Li Xueqin mengaitkan reka bentuk tersebut dengan astrolab liuren, zhinan zhen dan luopan.

Bermula dengan struktur istana di budaya Erlitou, semua ibu kota di China mengikuti peraturan feng sui dalam reka bentuk dan susun atur mereka. Semasa era Zhou, Kaogong ji (; "Manual Kraf") mengkodifikasikan peraturan ini. Manual tukang kayu Lu ban jing (; "Manuskrip Lu Ban") mengkodifikasikan peraturan untuk pembina. Kubur dan makam juga mengikuti peraturan feng sui dari Puyang hingga Mawangdui dan seterusnya. Dari rekod terawal, struktur kubur dan kediaman nampaknya mengikuti peraturan yang sama.

Instrumen dan teknik awal
Sebahagian daripada asas feng sui telah wujud lebih 3,500 tahun sebelum penciptaan kompas magnetik. Ia berasal daripada astronomi Cina. Sesetengah teknik semasa boleh dijejak kembali ke zaman Neolitik di China, manakala yang lain ditambah kemudian (terutamanya semasa Dinasti Han, Tang, Song, dan Ming).

Sejarah astronomi feng syui terserlah dalam perkembangan instrumen dan teknik. Menurut Zhouli, instrumen feng sui asal mungkin ialah gnomon. Orang Cina menggunakan bintang kutub untuk menentukan paksi utara–selatan penempatan. Teknik ini menjelaskan mengapa istana Dinasti Shang di Xiaotun berada 10° ke timur dari utara mutlak. Dalam beberapa kes, seperti yang diperhatikan oleh Paul Wheatley, mereka membahagi dua sudut antara arah matahari terbit dan terbenam untuk mencari arah utara. Teknik ini memberikan pelarasan lebih tepat terhadap dinding Shang di Yanshi dan Zhengzhou. Ritual penggunaan instrumen feng sui memerlukan tukang tilik untuk memerhati fenomena langit semasa untuk melaras alat dan menyesuaikan kedudukan mereka dengannya.

Contoh instrumen tertua yang digunakan untuk feng sui ialah astrolab liuren, juga dikenali sebagai shi. Ia terdiri daripada papan dua sisi berlapis laka dengan garis pandang astronomi. Contoh terawal astrolab ini ditemui dalam makam bertarikh antara 278 SM hingga 209 SM. Selain digunakan dalam ramalan untuk Da Liu Ren, papan ini biasa digunakan untuk memetakan pergerakan Taiyi (Bintang Utara) melalui sembilan istana. Tanda-tanda pada liuren/shi dan kompas magnetik awal hampir serupa.

Kompas magnetik telah digunakan dalam feng syui sejak ia dicipta. Instrumen tradisional feng sui terdiri daripada luopan atau sudu penunjuk selatan terdahulu ( zhinan zhen), walaupun kompas biasa boleh digunakan jika seseorang memahami perbezaannya. Jangan dikelirukan dengan Kereta penunjuk selatan yang digunakan untuk navigasi. Pembaris feng sui (ciptaan kemudian) juga mungkin digunakan.

Sejarah kemudian
Selepas Dinasti Song, aktiviti tilikan mula merosot sebagai institusi politik dan menjadi urusan persendirian. Ramai pakar feng syui dan tukang tilik menjual khidmat mereka di pasaran awam, menyebabkan feng sui berkembang pesat dalam kalangan rakyat.

Semasa lewat Dinasti Qing, feng syui menjadi sangat popular. Kemiskinan yang berleluasa dan despotisme kerajaan yang meningkat menyebabkan feng sui diamalkan lebih meluas di kawasan luar bandar. Kerajaan Qing cuba mengekang ajaran sesat selepas Pemberontakan Teratai Putih dan Pemberontakan Taiping, tetapi desentralisasi feng sui menyukarkan untuk ditekan dalam kalangan rakyat dan elit.

Ketika era Abad Penghinaan China, feng syui mula mendapat galakan secara tidak langsung oleh kerajaan sebagai kaedah penentangan terhadap penjajahan. Melalui ketenteraan kawasan luar bandar, golongan bangsawan tempatan menggunakan feng sui untuk membenarkan dan menggalakkan serangan terhadap mubaligh dan infrastruktur penjajah. Ini membolehkan elit tempatan dan pegawai kerajaan memintas ekstrateritorialiti asing dan mengekalkan kedaulatan tempatan. Selain aspek kebudayaannya, feng sui menjadi lambang pemisahan antara identiti asing dan Cina.

Selepas kebangkitan Komunis China, agama dan kosmologi tradisional ditekan secara lebih tegas demi ketulenan ideologi. Ajaran terdesentralisasi seperti feng syui lebih mudah menyesuaikan diri untuk bertahan dalam tempoh ini. Akibatnya, feng syui menjadi salah satu bentuk pemikiran alternatif yang masih kekal dalam kawasan luar bandar China. Pakar feng sui kekal mendapat permintaan tinggi walaupun terdapat banyak kempen untuk menekan amalan ini.

Hanya selepas Reformasi dan Pembukaan Semula China, feng syui mengalami kebangkitan sepenuhnya. Apabila liberalisasi ekonomi menggalakkan persaingan sosial dan individualisme, feng sui dapat menyesuaikan diri kerana penekanannya pada individualisme dan justifikasi amoral terhadap perbezaan sosial.

Lihat juga
 Tajul muluk

 Rujukan 

Bacaan lanjut

 Ole Bruun. An Introduction to Feng Shui. Cambridge University Press, 2008.
 Xie, Shan Shan. Chinese Geographic Feng Shui Theories and Practices. National Multi-Attribute Institute Publishing, Oct. 2008. .

Pautan luar
 Laman menerangkan mengenai feng syui - Tionghoa.INFO
Pusat Penyelidikan Feng Shui

Kategori:Kebudayaan Cina
Kategori:Kebudayaan orang Cina Malaysia